
    
      
        
          
        
      

    



	[image: ]

	 
	[image: ]





[image: ]


Jézus és az Esszénusok




Írta

Dolores Cannon


[image: ]




––––––––

[image: ]


Fordította :

Pávay Balázs

Első Amerikai Publikáció © 2000 Ozark Mountain Publishing

© 1992, 2009 Dolores Cannon

Eredetileg publikálta a Gateway Books. United Kingdom 1992

Első fordítás magyar kiadás, Ozark Mountain Publishing 2020

Minden jog fenntartva. A könyv semmilyen részét, sem darabonként, sem egészében sokszorosítani, átvenni, bármilyen formában felhasználni, legyen az elektronikus, fotografikus, vagy mechanikus, beleértve a fénymásolást, digitális, vagy bármilyen információhordozós eszköz által rögzített felvételt készíteni, az Ozark Mountain Publishing Inc.-től származó írásbeli engedély nélkül tilos, kivételt képeznek a rövid idézetek, irodalmi cikkekben, vagy folyóiratokban.

Engdélyezéssel, sokszorosítással, kivonatozással, honosítással, vagy katalógusunkkal, és egyéb kiadványinkkal kapcsolatban, kérjük postai úton kapcsolatba lépni az Ozark Mountain Publishing, Inc. P.O. Box 754, Huntsville, AR 72740, ATTN: Permissions Department.

Library of Congress Cataloging-in-Publication Data

Cannon, Dolores, 1931 - 2014

Jézus és az Esszénusok írta Dolores Cannon

Egy szemtanú beszámolója Jézus hiányzó éveiről, a Bibliából eltávolított részek és a Qumráni Esszénusok közössége.

Ezen információkat hipnózis útján szereztük, amelyeket Dolores Cannon végzett, könyve tartalmaz Bibliográfiát és a Bibliára utaló hivatkozásokat.

I. Jézuus. 2. Esszénusok. 3. Holt-tengeri Tekercsek. 4. Hipnózis. 5. Reinkarnáció.

I. Cannon, Dolores, 1931-2014 II. Eszénusok. III. Cím.

Library of Congress Catalog Card Number: 2020948584

ISBN: 978-1-950608-13-3

Fordította : Pávay Balázs

Borítóterv : Lawrence Levy. Drawing Board Stúdió.

Times New Roman

[image: Logo, company name

Description automatically generated]

Kiadta: Ozark Mountain Publishing, Inc.

P.O. 754. rovat

Huntsville. AR. 72740

WWW.OZARKMT.COM

Amerikai kiadás nyomtatva az Amerikai Egyesült Államokban



	[image: ]

	 
	[image: ]





[image: ]


Borító: 

festmény: Jan Styka


[image: ]




––––––––

[image: ]

Hogy jövök én ahhoz, hogy olyan könyvet merjek íni, amely felbosszantja, de legalábbis megrázkódtatja sokak hitét, zsidóét és keresztényét egyaránt? Tisztelem mások hitét. Az embernek hinnie kell valamiben, még akkor is, ha úgy véli, hogy nincs semmi, amiben hihetne.

Ez a történet olyan emberekről szól, akik életüket a tudás védelmezésére és megőrzésére tették fel. Át tudom érezni ezt. Számomra a tudás megsemmisülése nagyon szörnyű dolog volna. Úgy tűnik, ezek az emberek, Eonok távlatából, időt és teret átívelve, továbbadták nekem a közmondásos fáklyát. Ezt az információt nem azért kaptam, hogy a polcon porosodjon. Azt akarták, hogy mások újra felfedezzék, olyanok, akik szomjazzák a tudást. Olyan, mintha az esszénusok itt lennének velem és a fülembe suttognának. „Írj,”, szólnak, „ez a tudás túl régóta van elrejtve. Írj, ne hagyd elveszni újra.” Emiatt érzem úgy, át kell adnom, ami tudomásomra jutott. Ha ez felháborít néhányakat, remélem megértik, hogy nem erre köteleztem el magam. Amennyiben valakit gondolkodásra késztet, máris elértem célomat.

Nem állíthatom, hogy amit könyvemben bemutatok, az abszolút igazság volna, avagy vitathatatlan tény. Nem tudhatom, és erősen kétlem, hogy bárki, aki ma él birtokában volna a válasznak. De talán először életedben megpróbálhatnál megszabadulni a régi formától, amely fogva tartott téged gyermekkorod óta. Nyisd ki elméd ablakait, és engedd, hogy a kíváncsiság és a tudás iránti vágy az új tavasz szellőjeként belépjen, és elfújja a megelégedettség pókhálóját. Merj az elképzelhetetlenre gondolni. Merd megkérdőjelezni a vitathatatlan dolgokat. Merészeld újramérlegelni az élet és a halál különböző fogalmait. És a lelked, az örök Éned gazdagabb lesz általa.

ELSŐ RÉSZ


A titokzatos Esszénusok

1. FEJEZET


Hogyan kezdődött el mindez

Lehetséges az, hogy átutazzunk a téridőn és letűnt civilizációkat látogassunk meg. Lehetséges az is, hogy beszéljünk azokkal, akik régóta halottak, és hogy újra átéljük velük életüket és halálukat. Lehetséges évszázadokkal, vagy akár több ezer évvel is visszautaznunk és feltárnunk a múltat. Én nagyon jól tudom ezt, mert megtettem, nem egyszer, hanem több száz alkalommal.

Regresszív hipnózissal csináltam ezt. Ez egy technika, vagy módszer, amely lehetővé teszi az emberek számára, hogy visszaemlékezzenek és újraéljék elmúlt életeiket. Az idea, hogy nem egyszer, hanem sokszor élünk, a reinkarnáció. Ez nem összekeverendő a „lélekvándorlással”, ami az a tévhit, hogy az ember újjászülethet állatként is. Kutatásaim szerint ez soha nem történik meg. Amikor az emberi lélek újra megtestesül, mindig  emberi testben fog megszületni. Esetleg, sajnos olyan alacsonyra süllyed, hogy természetében állati jellegűvé válhat, de soha nem fog állat formájában újjászületni. Az egy teljesen más típusú szellem volna.

Nem tudom, miért találják egyesek nehezen érthetőnek az újjászületés ötletét, amikor mindannyian képesek saját életükre vonatkoztatni azt. Mindenki folyamatosan változik. Ha nem változnál, az azt jelentené, hogy abbahagytad a növekedést. Ezen a ponton megrekednél és elkezdenéd a haldoklásodat. Annyira sokat változunk, hogy sokszor úgy érezhetjük, mintha sok különböző életet éltünk volna meg ebben az egy életben. Iskolába járunk, megházasodunk, gyermekeket nevelünk, néha újra házasodunk. Esetleg megváltoztatjuk a foglalkozásunkat, néha teljesen más irányba fordul az életünk. Egy időre máshová utazhatunk, vagy élhetünk egy idegen országban. Sérüléseket és bánatot élhetünk át szeretteink halála vagy boldogtalansága miatt. Remélhetőleg megtanulunk szeretni és elérni céljainkat az életben. Ezek mindegyike életünk egy-egy szakasza, és teljes mértékben különböznek egymástól. Hibákat követhetünk el, és remélhetőleg tanulunk belőlük. Hallhatjuk, hogy az emberek azt mondják, „Nem tudom, hogyan követhettem el akkora hülyeségeket amikor fiatalabb voltam. Szinte olyan, mintha valaki mással történt volna mindez.”

Tudom, hogy soha nem fogok visszatérni a fiatal tinédzserhez az iskolában, aki valaha voltam. Naiv és félénk lényét sem tudom a magaménak érezni többé. Semmi közös nem volna bennünk most. És ő soha nem volna képes megérteni azt a komplex embert, amivé váltam. Ugyanakkor, valójában egy és ugyanaz a személy vagyunk.

Ekképpen tekintek én az elmúlt életekre. Mindannyian tudjuk, hogy átéltük őket, éppúgy, ahogy mindannyian megéltük a gyermekkorunkat. Nevezhetnék őket a lélek gyermekkorának. Remélhetőleg megtanultuk alkalmazni a tudást, amelyet több száz éven át emberi lényekként elkövetett hibáinkból szereztünk. De ugyanúgy, ahogy vannak emberek, akiknek hosszabb ideig tart felnőnie, vannak olyanok is, akiknek sokkal több életet kell élnie, mielőtt egyetlen leckét megtanulnának.

Tekinthetünk saját testünkre, mint a reinkarnáció egyik formájára. Tisztában vagyunk vele, hogy testünk folyamatosan változik. A sejtjeink folyamatosan elhalnak és megújulnak egy véget nem érő ciklusban. Természetesen a testünk nem ugyanaz, mint tíz, húsz vagy harminc évvel ezelőtt. Jobbá, vagy rosszabbá vált.

A reinkarnációt a lélek iskolájának is tekinthetjük, leckék és képesítések sorozatának, melyeket okulásunk és növekedésünk érdekében meg kell tanulnunk. Akkor aztán abbahagyhatjuk az átkozódást a rossz idők miatt, amelyekben gyakran részünk van, és megtanulhatunk úgy gondolni rájuk, mint tesztekre és vizsgákra, amelyeken vagy átmegyünk, vagy elbukunk rajtuk. Nem változtathatunk mindazon, ami megtörtént már velünk ebben vagy egy másikban életben. Csupán tanulhatunk belőlük, és továbbléphetünk rajtuk, hagyva, hogy múltunk vezessen és tanítson bennünket.

A reinkarnáció tana egy filozófia, és mint ilyen nem sérti egyetlen vallás bármely formáját. Inkább elmélyíti, teljesebbé teszi azokat. Bárki, aki valóban nyitott elmével tanulmányozza ezt a nézetet rá fog jönni, hogy mindkettőben képes hinni egyszerre. A kettő valójában egyáltalán nem ütközik egymással. A reinkarnáció nem tartozik a sötét művészetek közé. Nem volna szabad meggondolatlanul egy lapra tenni az okkulttal. Ez a szeretet egyik tantétele, és így összekombinálható vele bármelyik vallás, amelynek alapja a szeretet. Sokan, akik vakon tapogatóznak a sötétben, itt megtalálhatják a válaszokat, amiket keresnek. Olyan ez, mint egy erős fény egy alagút végén.

Valójában örökké élünk, mert a lélek örök, nem tud meghalni. Az élet egy folyamatos létezés, az egyik testből a másikba történő vándorlás. Olyan könnyedén cseréled a testeidet, akár egy öltönyt, vagy egy ruhát. Az öltözetet el kell dobni, ha túl öreg és elhasználódott, vagy túlságosan megviselt lesz ahhoz, hogy meg lehessen javítani. Néhány emberenek ez nehezére esik, nem szívesen válnak meg tőle, függetlenül attól, hogy mennyire elrongyolódottá is vált már. Végül is ragaszkodunk hozzá mindannyian. De csupán van egy tested, és nem te vagy az a test.

Vannak, akik úgy gondolják majd, hogy az újjászületés gondolata túl bonyolult, túl radikális, és túlságosan nehéz megérteni. Ezek olyan emberek, akik talán még nem állnak készen a reinkarnáció koncepciójára. Ezen embereknek törekednie kell arra, hogy a lehető legjobb módon élje az életét, amennyire saját meggyőződésük szerint képesek, amelyhez viszonyulhatnak és amiben jól érzik magukat. Senkire sem szabad ezt a hitet ráerőltetni.

Az időben való visszautazás elmélete sokak számára lenyűgöző ötlet. Miért? Az igazság keresése, az ismeretlen csábítása, vagy a vágy, megnézni, hogyan éltek az őseink? Talán valamiféle gyanú, hogy a múlt valamiképpen jobb volt, mint a jelen? Ez az oka annak, hogy az időgépekről szóló történetek annyira népszerűek? Talán az Ember titokban szeretné megszabadítani magát a láncoktól, amelyek őt a jelenhez kötik, és szabadon szeretne kószálni az időben korlátozások és megkötések nélkül.

Regressziós terapeuta vagyok. Ez egy modern kifejezés a hipnotizőrre, aki az elmúlt életekbe való regressziókra szakosodott. A hipnózist nem a szokásos módon használom, hogy például másoknak a fogyás megkönnyítésében, vagy a dohányzásról való leszokásban, vagy a fájdalom enyhítésében segítsek. Nagyon mélyen érdeklődtem a reinkarnáció iránt az elmúlt több mint húsz évben. Az egész akkor kezdődött, amikor végignéztem hipnotizőr férjemet, amint egy regressziós kísérleteket végzett el. Általánosan használt hipnózis módszert alkalmazott és eléggé véletlenszerűen botlott a reinkarnációban, miközben egy olyan nővel dolgozott, aki súlyfölöslegét kívánta elveszíteni.

Az ismeretlenben tett első kalandunk és tragikus utóhatásainak története a Five Lives Remembered című könyvemben került bemutatásra. A férjemet majdnem megölték egy szörnyű autóbalesetben, ami után egy évet töltött kórházban. A hosszú, nehézkes gyógyulás után már nem volt semmilyen érdeklődés benne a hipnózis iránt. Élete teljes egészében más irányba fordult azt követően.

Az én étvágyamat viszont nagyon is ingerelte az elmúlt életekben tett tapasztalatok ínycsiklandozó izének emléke, amelyeknek ki lettem téve. Kinyílt az ajtó a teljesen új lehetőségek világára. Mindig szerettem a történelmet és ez a kutatásnak egy lenyűgöző módja. Sokkal élőbbé téve azt, mint a történelemkönyvek száraz, dohos tényei és dátumai. Ez a módszer ahhoz hasonlított, mintha egy időalagúton haladnánk át és így valójában találkozunk is azokkal az emberekkel, akik a múltban élnek. Lehetséges volt így beszélni azokkal, akik megtapasztalták a történelmet, épp amikor megtörtént. Igen, az ajtó meg lett nyitva, és pillanatokra ránézhettem az ismeretlenre. Nem hagyhattam, hogy számomra örökre bezáródjon ismét. Ha már a férjemet nem érdekelte többé, akkor magamnak kell megtanulnom, hogyan végezzem el a kutatómunkát.

A szokásos indukciós módszerek engem nem vonzottak, túlságosan időigényesnek és fárasztónak tartottam őket mindkét fél számára. Sok ellenőrző vizsgálatot tartalmaztak a transz mélységének meghatározására. Sokszor támadt bennem gyanú azt illetően, hogy a legtöbb ember tudattalanul neheztel a tesztelésre. Sokéves iskolákban szerzett tapasztalataikkal kondicionálva nem szívesen vesznek részt olyan szituációban, ahol úgy érzik, hogy vagy átmennek, vagy megbuknak a vizsgán. Nehezükre esik ellazulni, amikor éppen védekező pozícióban vannak. Ezekkel a tesztekkel mérjük a transz állapot mélységét annak a félreértésen alapuló állításnak igazolására, miszerint csak így vagyunk képesek elérni a tudatalattit. Minderről már beigazolódott, hogy tévedés. Mi emberek többször kerülünk hipnotikus állapotba a nap folyamán és még csak észre sem vesszük ezt. Azt feltételezik, ez a teljesen természetes állapot különbözik attól, mint amilyen valójában.

A nap folyamán legalább kétszer mindenki átmegy a lehető legmélyebb transzállapoton. Ez olyankor történik, mielőtt éjszaka álomba zuhannánk, és még mielőtt teljesen felébrednénk reggelente. Bebizonyított tény, hogy minden alkalommal, amikor televíziót nézünk és teljesen elmerülünk a történetben, megváltozott tudatállapotba kerülünk mindannyian. Szintén sokszor előfordul, amikor ráhajtunk egy monoton autópálya-szakaszra, vagy egy unalmas prédikációt, vagy előadást hallgatunk. Mindannyian nagyon könnyen kerülünk megváltozott tudatállapotokba, és a legtöbbünk megdöbbenne, ha azt mondanák, hogy tudtunkon kívül hipnotizált állapotban voltunk.

Úgy éreztem, léteznie kell gyorsabb és könnyebb módszernek arra, hogy transzállapotot idézzünk elő, ahol regressziós célokra tudnánk használni ezt a természetes állapotot. A modern technikákat tanulmányozva rájöttem, hogy valójában léteznek sokkal gyorsabb és egyszerűbb módszerek. Néhány orvos jelenleg ezeket a technikákat a betegség és a fájdalom leküzdésére használja. Leginkább az agy vizualizációs területeit aktiválják, lehetővé téve, hogy az alany irányított képek használatával egy játékban vegyen részt. Kitaláltam egy kielégítő metódust és 1979-ben elkezdtem kísérletezni vele. Könnyen találtam alanyokat ehhez, mert úgy tűnt nagy érdeklődés volt az efféle filozófiai ideák iránt azokban az időkben, még akkor is, ha ezt leginkább csak a kíváncsiság táplálta.

A kritikusok azt állítják, amikor a hipnotizőr arra kéri az alanyt, hogy menjen vissza egy elmúlt életbe, a felmerülő emlékek csupán abból erednek, ahogyan a személy a hipnotizőr elvárásainak próbál megfelelni. Technikám alkalmazása során nagyon odafigyelek arra, hogy lehetőleg ne javasoljak. Normál körülmények között soha nem sugallom nekik, hogy akárhová is menjenek. Minden teljesen spontán módon történik.

Az volt a tervem, hogy módszeremet tudományos kísérletnek tekintem, és kipróbálom, meg tudom e ismételni. Annyiféle típusú emberen akartam alkalmazni, amennyin csak lehetséges volt. Ha ugyanazokat az eredményeket kapom, úgy éreztem, azzal a reinkarnáció elméletének érvényességét támasztanám alá. Próbáltam továbbra is objektív maradni, de amikor a hipnotizáltak kilencvenöt százalékának tapasztalata ugyanazt a mintát követve, mindannyian elmúlt életbe mennek vissza, egymás történeteit megerősítve, nem könnyű teljesen semlegesnek maradni. Voltak, akik azt mondták, más magyarázatok is létezhetnek a jelenségre, nem csak a reinkarnációt. Ez természetesen lehetséges. De a kutatásaim eredményei arra késztetnek, hogy elfogadjam, alanyaim valódi emlékeket idéznek vissza elmúlt életükből. Ahogy egyre több emberrel végeztem el a regressziót, arra a felismerésre jutottam, hogy a módszer megismételhető minden típuson, még a tanulatlan és szkeptikus embereken is. A vizsgálati alanyok gyakran egyáltalán nem hittek a múltbeli életekben, sőt sokszor meg sem értették, mit csinálok. Mégis, az eredmények teljesen megegyeztek.

Akár csak a többiek, akik reinkarnációs kutatás területén dolgoznak, magam is azt reméltem, hogy adataimat hozzátehetem az egyre szaporodó anyaghoz, amit mások gyűjtöttek össze a témában. Egyes kutatók csakis a statisztikák iránt érdekelődnek, hányan vannak azok az alanyok akik életekre emlékeznek vissza egy bizonyos időszakon belül. Csakhogy én az embereket is szeretem, ezért kíváncsi vagyok a történetükre. A csoportos regressziók helyett, alanyaimmal inkább a négyszemközti munkát preferálom. Ez úton az egész történet meg lehet szerezni. Ezen túlmenően, így a kezelőnek (vagy vezetőnek) több ellenőrzése marad az esetlegesen fellépő traumák kezelésére, amelyek az emlékek által kerülnek felszínre.

Ezzel a technikával gyakorlatilag mindenki képes emlékezni a múltjára még a legsekélyebben hipnotizált állapotban is. A hipnotikus transznak számos különböző szintje létezik. Ezeket laboratóriumi körülmények között tudományos műszerekkel megmérték. A regresszióban, minél mélyebb a transz állapot, annál több részletet lehet megszerezni. Úgy tapasztaltam, a transz mélységét meg lehet határozni az alany fizikai reakcióiból és a kérdésre érkező válaszadás módjából. Egy kevésbé mély állapotban egyáltalán nem fogják azt gondolni, hogy valami szokatlan dolog történik. Esküdni fognak arra, hogy teljesen ébren vannak, és nem értik, honnan jönnek a válaszok. Mivel a tudatos elme még mindig nagyon aktív, azt fogják gondolni, hogy csupán a képzeletük játszik velük. Az enyhébb állapotokban az alany gyakran úgy nézi végig az elmúlt élet eseményeit, mintha egy filmet látna. Ahogy a hipnotikus állapot mélyül, az alany felváltva fogja nézni, és részt venni az általa látott történetben. Amikor mindent egy másik személy szemén keresztül figyelnek meg és ez érzelmi reakciókat vált ki belőlük, azokat megtapasztalva a transz egy mélyebb pontjára zuhannak. A tudatos elme egyre kevésbé aktív és ők elkezdenek részt venni abban, amit látnak és tapasztalnak. 

A legjobb alanyok azok, akik elérik a szomnambul állapotot. Ebben az állapotban teljes mértékben a látott személyiséggé válnak és újraéled az életük, még akkor is, ha semmilyen emlékük sincsen más időszakokról. Minden tekintetben azokká a személyekké válnak, akik száz vagy ezer évvel ezelőtt élték az életüket. Olyan helyzetbe kerülnek, amikor kapcsolódni tudnak a történelem személyes vonatkozásaival. De csak annyit mondhatnak el, amennyiről tudomásuk van. Ha parasztok voltak, nem tudnák, mi történik a királyi palotájában és fordítva. Gyakran teljesen tudatlanok olyan eseményekkel kapcsolatban, amelyek bármelyik történelem könyvben megtalálhatóak, de amelyek nem voltak abban az időben személyes hatással az életükre.

Szinte semmire sem fognak emlékezni, amikor felébrednek, hacsak nem kapnak külön utasítást erre. A vizsgálati alanyok azt hiszik, éppen csak álomba zuhantak, és minden olyan jelenet, amely a tudatukban marad, úgy tűnik fel számukra, mintha csak álmok elhalványuló töredékei volnának. Szomnambulisztikus (pl. az alvajárás - fordító) állapotban rengeteg információt képesek átadni, mivel minden tekintetben azokká a személyekké válnak, akik ténylegesen abban az elmúlt időszakban élnek. Azok számára, akik még soha nem láttak efféle jelenséget, a dolog meglehetősen ijesztő lehet. Lenyűgöző és néha felkavaró tapasztalat végignézni azt, ahogyan az alany teljesen átalakuláson megy át, felveszi valaki teljesen más viselkedését és hanghordozását.

Szomnambulisztikusokat nem könnyű találni. Dick Sutphen, elismert reinkarnációs szakértő tapasztalatai alapján azt mondja, tíz alany közül egynél fordul elő, hogy képes ennyire mély transzba süllyedni. Ő azt állítja, hogy ha harminc ember van egy szobában, akkor ezek közül három valószínűleg képes lesz szomnambulisztikus állapotra lemenni. Saját tapasztalataim alapján ennek kevesebb esélyét láttam. Úgy találtam, ez körülbelül húszból egynél áll fenn. A legtöbb ember nagy kíváncsisággal van az iránt, hogy mi történik, és ők, még transzban is megtartják falaikat és védőbástyáikat. Ez megakadályozza őket abban, hogy a legmélyebb állapotig jussanak le. Úgy tapasztaltam, hogy először fel kell építeni a bizalom alapjait, mielőtt ezek a falak leomolhatnának. Az alanynak tudnia kell, hogy tökéletesen biztonságban van. Azt hiszem az elme védekezőrendszerei továbbra is működnek, mert találkoztam már olyannal, hogy az emberek azonnal felébredtek a legmélyebb állapotból, ha olyat láttak, vagy tapasztalnak meg, ami ártalmasnak, vagy félelmetesnek tűnt számukra. Ez nagyjából ugyanúgy történik, mint amikor felébresztjük magunkat egy rémálomból. Az én hipnózis technikám nem ad ellenőrzést egy másik ember elméje felett, de megteremti a bizalom kiépítésének képességét, és az együttműködés lehetőségét ezzel az elmével A minél nagyobb bizalom megteremtése az információk teljesebb átadását teszi lehetővé.

Nem, még soha nem találtam egy Kleopátrát vagy Napóleont. Számomra az érvényesség jele, hogy a legtöbb ember olyan életekre emlékszik vissza, amelyek teljesen szokványosak és rutinszerűek voltak. Véleményem szerint ha valaki vállalná, hogy fantasztikus történetekkel álljon elő, csak hogy a terapeutának kedvében járjon (ahogy a „szakértők” állítják), akkor valami izgalmas kalanddal hozakodnának elő. Számomra ez volna tündérmese. Úgy látnák magukat, mint hősöket, aki csodálatos és rendkívüli tetteket hajtanak végre. Nem ez a helyzet. A különleges, izgalmas élet ritka. Az unalmas, fáradságos és hétköznapi messze túlszárnyalja ezeket. Ez megegyezik a valós életben látottakkal. Sokkal több hétköznapi taposómalomban elő ember van, mint azok a kevesek, akik az újságok címlapjára kerülnek.

Az általam végrehajtott regressziók nagy része ilyen esetekből áll. Katonák, akik soha nem mentek háborúba, amerikai őslakosok, akik békés életet éltek, ahelyett hogy a fehér-emberrel harcoltak volna. Farmerek, akik a korai telepesek voltak, és nem ismertek egyebet, csak derékfájdító munkát, szomorúságot és boldogtalanságot. Sokuk soha nem csinált egyebet, mint ellátta az állatokat, vigyázott a termésre, és végül elhagyta az idő előtt elhasználódott testét. Életük legizgalmasabb eseménye egy esküvő, egy gyermek születése, egy kirándulás a városba, vagy egy temetés volt. A legtöbb manapság élő ember szintén ebbe a kategóriába sorolható. Nem, a regressziók többségében nem a személy tettei és kalandjai a lenyűgöző dolgok, hanem a nagyon is valódi emberi érzelmek, amelyeket megtapasztaltak. Amikor egy embert felébresztenek a transzból, és még mindig friss könnycseppek csillognak arcukon, miután visszaemlékeztek egy eseményre, amely kétszáz évvel ezelőtt történt meg velük, senki sem tudná megmagyarázni nekik, hogy mindez csak fantázia.

Hasonló ez ahhoz, amikor felidézünk egy gyermekkorból származó traumatikus élményt, amely ismét felszínre hozza a sok éve elnyomott érzéseket. Senki sem mondhatná azt neked, hogy az a gyermekkori esemény nem történt meg, mert gyakran tudatosan emlékszel rá, vagy mások elmondásaiból ellenőrizhető. Tehát a regresszió hasonló a gyermekkori emlékekben való turkáláshoz. A megfelelő perspektívába lehet helyezni, hogy meglássuk, az élmény hogyan befolyásolta a jelenlegi életet, és megpróbálhatunk tanulni az addig eltemetett emlékekből.

E jelenség egyik magyarázata lehet a „kriptoamnézia”, vagyis a „rejtett memória”. Ezen elmélet szerint, minden amit olvastunk, láttunk, vagy hallunk már valahol, valamikor, azóta elménknek egy-egy elfeledett polcán kushad. Ezek a hipnózis alatt kényelmesen előhívhatóak és ezekből szövünk történet. Számomra ez nem kielégítő magyarázat. Hogyha mi rejtett memóriákat őrizgetünk, akkor az összes emléket megtartanánk mindarról, ami ebben az életben velünk megtörtént. És ez tény. De a szomnambulizmusra képes személy viszont mindent elfelejt, ami nem vonatkozik rá az újraéledő időszakon kívül. Ennek számos példája megtalálható ebben a könyvben. A vizsgálati alanyok sokszor nem tudják, milyen tárgyról beszélek, mert az nem létezik az ő idejükben. Vagy amikor egy olyan szót, kifejezést használok, amelyet nem értenek meg. Gyakran okoz nehézséget elmagyarázni olyan dolgokat, amiket mi olyan magától értetendően megértünk egyszerű kifejezések használatával. Próbáld csak ki egyszer. Ha az alany a rejtett memóriáját használja, miért felejtik el ezeket a modern dolgokat? Ezek jelen személyiségük emléktárának részét kellene, hogy képezzék. 

Egy másik elmélet szerint, az alany csak „biztonságosan játszik”, és csupán olyan időszakot, vagy országot látogat meg, amelyről vannak ismeretei. Erre sokszor rácáfoltam már. Eléggé gyakori az, hogy az alany egy számára teljesen ismeretlen kultúrában töltött élet ír le. Gyakran azt sem tudják, hol vannak, semmi sem ismerős nekik. Ezek a kiváló visszaemlékezések országokról és szokásokról, vagy hiedelmekről később kutatás útján ellenőrizhetőek. Ez sokszor megtörtént az ebben a könyvben szereplő alannyal kapcsolatban. Aligha hívhatnám „biztonságos játéknak”, amikor egy olyan, kétezer évvel ezelőtt élt életet vitatunk meg, amely ráadásul a világ másik felén zajlott. Mégis, leírásának extrém pontosságát csak csodálni lehet. A kutatások feltárták visszaemlékezésének megdöbbentő mivoltát. És ez csak egy az életei közül, amelyet előtérbe hoztunk munkánk során.

Mivel kielégíthetetlen kíváncsisággal megáldott író vagyok, egy bizonyos motivációval kezdtem bele kutatásaimba. Annyi regressziót akartam végrehajtani a lehető legtöbb önkéntesen, amennyit csak lehetett, hogy azok adatait összegyűjtsem és a történelem különböző korszakait leíró könyvekké formáljam őket. Sok ember ugyanabba az időszakba tért vissza, és igazolták egymás történeteit azáltal, hogy ugyanazokat az információkat szolgáltatták az azonos időszakokból. Ez a terv könnyen valósággá válhat.

Viszont amikor találkoztam Katherine Harris-el (álnév), rájöttem, a vele végzett munka túllép a korábbi terveken, és önálló könyvvé válhat a maga jogán. Az az információ, amely a tudatalatti elméjéből előjött egyedülálló és informatív volt, és úgy gondoltam, nagyon fontos is.

2. FEJEZET


Az alany

Ki volt Katherine Harris, és hogyan történt, hogy életünk keresztezte egymást? Első találkozásunk alkalmával még fogalmam sem volt, hogy a sors mit tartogat a számunkra. Találkozásunkkor álmodni sem mertem volna, hogy majd egy éven át tartó utazásba kezdünk, ami visszavisz bennünket egészen Krisztusig. Azt gondolom, hogy az ilyen találkozások soha nem véletlenszerűek.

Egy olyan fogadáson voltam, amelyet a metafizika és pszichikus jelenségek iránt érdeklődő emberek egy csoportja adott. Sok olyan akadt az ott lévők között, akikkel már végeztem regressziós hipnózist, de szintén rengeteg idegen is eljött. Katherine, aki nagyon érdeklődött és kíváncsi volt a szokatlan dolgok iránt, egy barátommal volt ott. Az aznap esti beszélgetések során szóba került a munkám, és mint általában, most is sok ember önként jelentkezett egy találkozóra, hogy alanyok lehessenek. Sokkal nagyobb érdeklődés van e terület iránt, mint a legtöbb ember gondolná. Gyakran valódi oka van a regresszió szükségességének, például a karmikus kapcsolatok megkeresése, vagy a fóbiáktól való megszabadulás vágya, de nagyrészt és leginkább csak kíváncsiságról van szó. Katherine önként jelentkezett, így leegyeztettünk egy időpontot a találkozóra.

Katherine, vagy Katie, ahogy a barátai szólítják, csupán huszonkét éves volt, amikor megismerkedtem vele azon a jelentős napon. Alacsony volt és meglehetősen bögyös a korához képest, rövidre vágott szőke hajjal és csillogó szemekkel, amelyek úgy tűnt, a felszín alá látnak. A személyiségének ereje, bőrének minden pórusából sugárzott. Nagyon boldognak és elevennek tűnt, aki nagyon érdeklődött az emberek iránt. Későbbi összejöveteleinken alatt fedeztem fel, hogy ez inkább csak védőpajzs volt, amit arra használt, hogy alapvető szégyenlősségét és bizonytalanságát elrejtse. Rák volt, és az ezen asztrológiai jel alatt született emberek általában nem ennyire társaságkedvelőek. Eredendően őszinte ember volt ennek ellenére. Tényleg törődött az emberekkel, és áldozatokat is hozott volna értük. Veleszületett bölcsességgel volt megáldva, amely meghazudtolta tényleges életkorát. Amikor az éretlenség jeleinek kellene volna megmutatkoznia, az teljesen nem tűnt odaillőnek. Folyamatosan emlékeztetnem kellett magam, hogy még csak huszonkét éves, csakúgy, mint a saját fiam. Mégis, teljesen különböztek egymástól. Nagyon öreg léleknek tűnt csalókán fiatal testben. Néha tűnődtem azon, vajon másnak is ez a benyomása róla.

Katherine 1960-ban született Los Angelesben, szülei munkájából adódóan rengeteget utaztak és gyakran költözködniük kellett. Tagjai voltak az Isten Temploma Gyülekezetnek, tehát Katie-nek bizonyosan nem olyan vallási háttere volt, amely a reinkarnáció gondolatát és a hipnózist ösztönözte volna. Azt mondta, mindig úgy érezte, nem a megfelelő helyen volt az egyházi szolgálatok terén. A folyamatos zaj és pörgés megijesztette. Fiatal lányként a templomban sürgető vágyat érzett, hogy keresztet vessen, mint a katolikusok. Teljesen természetes dolognak tűnt számára. De miután anyja egyszer szigorúan megrótta emiatt, úgy gondolta, jobb ha nem teszi ezt többé nyilvánosan. A szülei szemében ő volt az, aki kilógott a családból. Nem tudták megérteni vonakodását, hogy olyan legyen, mint ők. Leginkább a szülei iránti aggodalom miatt kérte a könyvbéli anonimitást. Úgy érezte, soha nem értenék meg még csak a gondolatát sem annak, hogy számára teljesen elfogadható az idea, miszerint már több életet éltünk. Nem akarta vállalni annak kockázatát, hogy magánéletében zavar támadjon. Én beleegyeztem abba, hogy tiszteletben tartom kívánságát és személyazonosságát titokban tartom.

Családja számos költözése, mely az USA több államát érintette, végül Texasba vitte őt tizenhat éves korában. Katie-nek kétszer kellett költözködnie a középiskola végzős éve alatt, és most ismét, a junior év elején. Fáradt volt folyamatosan alkalmazkodni az új iskolákhoz, a különböző tanítási módszerekhez és az ideiglenes barátokhoz. A szülei tiltakozása miatt kimaradt az új iskolából a kezdő év elején. Minden eddig elvégzett tanulmánya két év középiskola volt csupán. Munkánk során ez előnyünkre vált. Teljesen bizonyosak lehettünk abban, hogy az anyag nem iskolázottságának termékeként, jött át és nem képzettségéből származott. Amúgy sem ismerek olyan iskolát, amely efféle dolgokat tanítana. A földrajz tudást sem követelik meg már annyira, mint régebben. Igaz, hogy ő egy rendkívül intelligens lány, de ezt a tudását nem könyvekből szerezte.

Az iskola elhagyása után a nyilvánvaló szabadság érzése mellet arra is rá kellett jönnie, hogy képzés és gyakorlat hiányában nem lesz könnyű számára munkát találni. Egy év csalódást okozó cselédmunka után, tizenhét évesen úgy döntött, hogy elvégez egy GED tesztet (középiskolai végzettséggel egyenértékű vizsga) és csatlakozik a Légierőhöz, hogy náluk képzésben részesüljön. Két évet töltött ott számítástechnikai ismeretekre specializálódva. A munkánkkal kapcsolatos másik lényeges észrevétel az, hogy mindaddig még soha nem hagyta el az Egyesült Államok területét, a légierőnél töltött idő alatt sem, mégis mély transzban számos idegen helyet írt le precíz részletességgel.

Amikor otthagyta a szolgálatot, egy a közép-nyugati városba költözködött a családdal, és én ott találkoztam vele. Manapság a számítógépes ismereteit használva egy irodában dolgozik. Úgy tűnik, jól beilleszkedett és normális társasági életet él. Szabadidejének fennmaradó részében a ma oly népszerű romantikusa és fantázia regényeket olvassa. Az ötlet, hogy egy könyvtárban kutasson az efféle regresszióhoz nélkülözhetetlen információk után, egyáltalán nem vonzaná őt.

Első ülésünk óta tudtam, hogy ő nem egy szokványos alany volt. Nagyon gyorsan mélyre ment, és olyan érzeteket mutatott, mint íz és illat érzékelés, aztán ébredéskor egyáltalán semmire sem emlékezett. Mindig is úgy érezte, hogy nem lenne nehéz számára transzba kerülni, de meglepte annak ténye, hogy ez ennyire könnyen ment. Tudtam, hogy rátaláltam a tökéletes szomnambulizmusra képes alanyra. Mivel ezzel a típussal a legkönnyebb együtt dolgozni, szerettem volna több ülést is vele, ha hajlandó erre. Ő is kíváncsi volt és beleegyezett abba, hogy addig csináljuk, amíg a szülei előtt el tudja titkolni. Reméltem, hogy nem lesznek problémák ezen a területen, de jogilag felnőtt volt, és maga dönthetett a kérdésben. Ezután bevallotta, egész életében emlékek kísértették, amelyek egyáltalán nem tudja, honnan jöttek. Úgy gondolta, talán a reinkarnáció irányából válaszokat kaphat és ezt ki is akarta próbálni.

Amikor teljesen nyilvánvalóvá vált, hogy rengeteg információhoz juthatok ezen a lányon keresztül, elkezdünk rendszeresen találkozni hetente egyszer. Mivel egy elszigetelt vidéki helyen élek, egyetértettünk abban, hogy Harriet-nél, egy barátomnál találkozzunk. A városban lévő háza minden érintett számára könnyen megközelíthető volt. Harriet szintén képzett hipnotizőr volt. Soha nem dolgozott még szomnambulistával és érdeklődött Katie-vel végzett munkám iránt. Alig várta, hogy láthassa, mi történik majd. Amint az információ elkezdett átjönni, boldog voltam, hogy Harriet szemtanúja mindennek. Később mások is jelen voltak az ülések alatt. Számunkra is nehéz volt elhinni, azt, ami szemünk láttára történt. Az összes szemtanú tapasztalatát felhasználhattuk arra, hogy kizárjuk a csalás vádjának lehetőségét.

Az első két ülés után arra kondicionáltam, hogy egy kulcsszó említésekor mély transzba süllyedjen. Sokkal gyorsabb így, mert megtakarítjuk az időigényes előkészítő munkálatokat. Fogalmunk sem volt róla, hova vezet ez a kísérlet, ugyanakkor a kalandunk máris elkezdődött. Az utazáson olyan emberekkel és helyekkel ismerkedünk majd meg, amilyeneket legvadabb álmainkban sem képzeltünk volna. Igazi téridő utazásunk így kezdődött el.

Az elején soha nem lett megmondva neki, hogy egy bizonyos helyre, vagy időbe menjen. Hagytam az információt szabadon áramlani. Egy hónap elteltével úgy döntöttem, hogy szisztematikusabbá válok és megpróbálom irányítani a regressziókat, hogy valamilyen időrendiséget kapjanak. Százéves ugrásokkal haladtam visszafelé az időben, próbálva felfedezni azt, vajon hány életet élhetett ezelőtt, de könnyen lehet, út közben kihagytam néhányat. Számos alkalommal homályos dolgok merültek fel, amelyeket csak szorgalmas kutatással lehetett igazolni. Még egy lenyűgöző szellemi birodalommal is megismerkedtünk, ahol információkat szerezhettünk arról, hogy mi történik, miután a lélek elhagyja a testet, és belép az úgynevezett „halál” állapotába. Ennek nagy része egy másik könyvben lesz megtárgyalva, Conversation With A Spirit.

Minden héten megpróbáltam visszamenni legalább egy életbe. Azt gondoltam, ha valamelyikük különösebben érdekes tűnik, később visszatérhettünk ide, és további kérdéseket tehetünk fel. Ezt az eljárást alkalmaztam a Five Lives Remembered című könyvemben, bár ott az alany csak öt életét éli meg újra. Az a munka sokkal egyszerűbb volt.

Ahogy lassan visszafelé vittem Katie-t, huszonhat különböző életet találtunk a Keresztény korszakot megelőzően. A sok életben szinte egyenlően oszlott meg a férfi és női, a gazdag és szegény, az intelligens és iskolázatlan között. Mindegyik életből rengeteg részletet ismertünk meg az akkori vallási dogmákról és az időszak kulturális szokásairól. Meg vagyok győződve arról, hogy még egy magasan képzett történelemmel, vagy antropológiával foglalkozó tudós sem volna képes olyan hihetetlen részletességgel írni a dolgokról, ahogyan ő adta át azokat nekünk. Nem, ez az ismeret valahonnan máshonnan származott. Én szeretném azt hinni, hogy valójában ő élte mindezeket az életeket, és azok emléke megmaradt elrejtve a hatalmas számítógépes memória bankban, amit úgy nevezünk, a „tudatalatti elme”. Csak a helyes gombok megnyomására volt szükség és hogy az elmének a megfelelő szignált adjuk meg ami máris megteremtette annak lehetőségét, hogy a tudást előtérbe hozhassuk és újraéljük. Fogalmunk sincs arról, vajon mennyi élet várakozik arra, hogy megismerjék és újra napfényre kerülhessen. Ezen másik életek története egy későbbi könyvben lesz leírva. Nem volna igazságos, ha egyetlen könyvben próbálnák bemutatni őket. Túlságosan sok információ volna egyszerre.

Amikor észrevettem annak esélyét, hogy az entitás akire ráakadtunk, esetleg információkat adhat nekünk Krisztus életéről, fontosnak tartottam, hogy ebben az időszakban maradjunk és kivárjuk, mi fog feljönni. Fogalmam sem volt, hogy hová vezet ez a kísérlet, vagy hogy találunk e valami értékeset. De annak legkisebb esélyére, hogy itt fellelünk valamit,  abbahagytam az időben való visszautaztatását és Suddi életéhez tértem vissza, aki Jézus esszénus tanítóinak egyike volt, azt remélve, hogy tőle több információhoz jutunk. Itt maradtunk tizenhárom ülés erejéig, három hónapon át. 

Ha ez az élet lett volna az első, amit találunk Katie-vel való munkánkban, azonnal elvetettem volna az egészet, mint képzelgést, és abbahagytam volna az üléseket. Ha valaki azt mondaná ismerte Jézust, automatikusan mindenki azt gondolná, hogy a személy nagyon el van szállva magától. Csakhogy ez az információ kilenc hónapon át tartó munkánk után jött csak elő. Addigra már tudtam, honnan jött ő. Rájöttem, milyen elementáris tehetsége volt arra, hogy nagy részletességgel emlékezzen vissza elmúlt életeire. Nagyon erős bizalmon alapuló kötelék épült közöttünk ebben az időben. Úgy gondolom, csak ilyen körülmények között volt lehetséges, hogy ez a történet előjöjjön. Nagy türelmet igényelt hosszú időn át egyetlen alannyal dolgozni, és szisztematikusan visszafelé mozgatni őt az időben. Ha túlságosan hamar abbahagytam volna vele a munkát, ezt a történetet soha nem tudtam volna leírni. Annak ellenére, hogy mennyire jól ismertem őt, vonakodtam elmondani bárkinek, hogy felfedeztem valakit, aki Jézus egyik esszénus tanítója volt. Biztos voltam benne, hogy csak egy hitetlenkedő mosolyt kaptam volna, meg valami olyasmit, „Ó, tényleg? Mondj el még egy sztorit”, mintha azt gondolnám, annyira balgák, hogy bevesznek egy ilyen történetet. Meg tudom érteni. Biztos vagyok benne én is szkeptikus lennék, ha ezt valaki mástól hallottam volna. De hinnem kellett Katie-nek.

Semmilyen más magyarázat nem volt arra, ami történik. Lehetetlen volt, hogy hazudna; mély hipnotikus transzból beszélt, amelyben ez nem történhet meg. Továbbá, az az információ amely átjött, további szigorú kutatást és szakértőkkel való egyeztetést igényelt. Ugyanakkor Katie soha nem tudta, hová viszem legközelebb, és mit fogok kérdezni tőle. A válaszai spontán, és természetesen jöttek át. 

Munkánk kezdeti napjaiban még meg akarta hallgatni a kazettákra felvett anyagot az ülések után. Később egyre kevesebbet érdeklődést mutatott, csupán ébredéskor annyit kérdezett, „Na, ma hová mentünk?” Nem hallgatta meg többé az ülések anyagát. Gyakran csodálkozását fejezte ki, mondván, hogy mennyire keveset tud az érintett időszakról, vagy az említett országról. 

Miután a Jézus anyag elkezdett formát önteni, zavarni kezdte őt kissé. Talán a régi vallásos nevelése lázadozott benne. Különösen akkor, amikor elkezdett olyan dolgokról beszélni, amelyek ellentmondásban álltak a Bibliával, mindez erhelte őt. Azt mondta, lehetetlen, hogy mindez őtőle jön. Észbontó volt. Ez az egyetlen élet jobban zavarta, mint az összes többi, amiken átmentünk. Akármi is volt az oka, úgy döntött, hogy nem akar további üléseket. Egyébként is azt tervezte, hogy elköltözik. A cége másik telepre akarta átvinni egy beígért előléptetéssel és fizetésemeléssel egyetemben. Szintén úgy gondolta, egy év elegendően hosszú időszak volt arra, hogy regressziós kísérleteket végezzen; ideje volt abbahagyni. Egyetértettem abban, hogy követnie kell az élete folyását, bárhová is vinné az őt. 

Szerettem volna még néhány ülést tartani vele. Mindeközben én a kutatásaimat végeztem és jó lett volna választ kapni pár kérdésre, amelyek megfejthetetlennek tűntek számomra. De arra gondoltam, „Megkaphatom-e valaha az összes választ minden kérdésemre?” Még akkor is, ha ez lehetséges volna, mindig jön majd valaki, aki feltesz egy újabb kérdést. Valószínűleg soha nem leszünk képesek megválaszolni az összes lehetséges kérdést, és magabiztosan becsukni az élet könyvét, mintha minden megtudhatót megtudtunk volna róla. Ahogy van, úgy van, és azt hiszem, sikerült nagyon széleskörű ismeretet szereznem az akkori életkörülményekről és szokásokról, amelyekben az esszénusok éltek és tanítottak.

3. FEJEZET


Találkozás Suddival

Pontosan nyomon követtem az érintett időszakokat, ahogyan lassan mentünk visszafelé az életeiben. A különböző életek listája velem volt naplómban. Ez volt az egyetlen módja annak hogy rendszerezni tudjam őket. Ő soha nem volt összekeveredve, hogy ki, és hogy hol volt éppen, de jómagam sokszor el voltam veszve, így ez a napló nélkülözhetetlen volt számomra. Számtalan alkalommal bele kellett pillantanom.

Nem könnyű papíron, szavakkal átadni ennek a jelenségnek a mibenlétét. Azok az emberek, akikké átváltozott, nagyon valóságosak voltak, érzelmekkel, sajátosan rájuk jellemző arckifejezésekkel és taglejtéssel. Annyira megismerkedtem ezekkel a különféle személyekkel, hogy hamarosan fel tudtam ismerni mindegyiket, még mielőtt a nevüket megmondták volna.

Az elmúlt néhány hétben orvosként láttuk őt Alexandriában, amint i.sz. négyszáz körül az akkor használatos gyógyszerekről és sebészeti megoldásokról beszélget. Aztán sárgába öltözött buddhista szerzetesként tűnt fel a harmadik században Tibet hegyei között filozófiai kérdésekről értekezve. Meglepetésként süketnéma lányként jött elő egyszer a 200-as évek környékén. Általában én irányítottam Katie-t, hogy menjen vissza még száz évvel. Ezúttal az utasításaimat másként kellett megfogalmaznom. Mivel nem nagyon tudott kommunikálni, nem voltam biztos abban, hogy az időben hol járunk. 

A személyiségeknek gyakran erős akcentusuk volt, ami megnehezítette az átírást. Egy furcsa jellegzetességre lettem figyelmes azzal kapcsolatban, hogyan beszéltek a különböző entitások angolul. Úgy tűnt, mintha az elméjükben fordítanák le az mondandójukat idegen nyelvekről. Ahogy ez megtörténik, a szavak átkerülnek a saját nyelvükből azok természetes sorrendjében. Gyakran, ami hibás nyelvtannak látszik majd, példa erre a furcsa jelenségre. Ez azt a benyomást kelti, mintha az entitás (a lény, akivel kapcsolatba kerülünk) nem tud jól angolul, és keresgéli a megfelelő szavakat valahol Katie agyában vagy számítógépes memóriabankjaiban. Ez gyakran nyelvtani hibákat eredményez, mondatszerkezeti vagy szórendbeli botlásokat, amelyeket természetes ébrenléti állapotban soha nem követett volna el. Azt hiszem, ez csak egy újabb, a reinkarnációra utaló dolog. Tudatos elméje soha nem követne el efféle bakikat.

Nagyon jól megismertem egy „Suddi” nevű entitást, és végül már jól megértettem erős akcentusát is, Hangja az életkorának függvényében mindig változott. Fiatal korában még fiús volt, tele élettel még gyerekként, később fokozatosan érettebb lett, míg végül már nagyon fáradt hangon beszélt az öregkorában. 

A nem kérdése problémát fog okozni a történet elmondása során. Hiszen egy lány az, aki elmondja egy férfi történetét. Zavaró lenne, ha folyamatosan váltogatnék az „ő”, lány, és az „ő”, fiú között és vissza. Ezért úgy gondoltam, hogy az entitásra „ő”, fiúként fogok utalni, az „ő”, lányt pedig csak akkor fogom használni, amikor Katie fizikai testére és annak megnyilvánulásaira utalok majd. Hasonlóképpen, a legtöbb esetben, amikor Suddi beszél, az ő mondatait egy „S” előzi meg, míg a későbbi részekben, amikor Katie „lelkével” beszélünk Suddi halála után, mondatait a „K” betű előzi meg a párbeszédben. Én, Dolores, „D” vagyok.

Azt szeretném, ha az olvasó ugyanolyan módon találkozna vele, ahogyan az velünk történt.


Dolores: Menjünk tovább, visszafelé az időben, az azt megelőző időkbe, amikor ő egy lány volt, aki nem hallott és nem tudott beszélni. Mire háromig számolok, ott is leszünk. 1, 2, 3, hátrébb léptünk az időben.



Bár fogalmam sem volt melyik évben járunk, de feltételeztem, hogy valahol a 200-as éveket megelőző korban kell lennünk. Az előbukkanó személyiség egy férfi volt. Názáret felé sétált, útban volt, hogy meglátogassa az unokatestvéreit. A hangja nagyon erős akcentussal hangzott fel, amit nehéz volt megérteni. A „Názáret” szót teljesen másképpen ejtette ki, ezért csak akkor értettem meg, amikor visszapörgettem a kazettát és nagyon figyelmesen újra meghallgattam. Inkább hadarva kimondott „Nafaref”-nek hangzott. Azt mondta, hogy ez Galileában található. Itt ismét, a szót másképpen ejtette ki, mint amihez hozzá voltam szokva. Ő úgy mondta, „Galiléj”. Ezek a nevek csak a visszahallgatás alkalmával váltak nyilvánvalóvá. Tehát akkor még nem voltam biztos abban, hogy Katie hol van, csak folytattam, remélve, hogy a magnó felvett mindent.

Valójában semmi szokatlan nincs abban, hogy olyan alannyal találkozunk aki egy Izraelben leélt életről beszél. Ez sokszor megtörtént már. Több olyannal volt regresszióm, akik a római megszállás alatt éltek ott, de egyikőjük sem említette soha, vagy hivatkozott volna Jézusra. A helyszín megemlítése nem mond semmit az egyén életének körülményeiről. Amikor először találkozom egy új személyiséggel, minden alkalommal felteszek bizonyos rutinkérdéseket, amelyekkel meg tudom határozni a helyszínt és a kultúrát. Amikor már tudom, hogy hol vagyunk, fel tudok tenni konkrétabb kérdéseket is. Megkérdeztem a nevét.

Suddi: Benzámár vagyok. (Fonetikus)

Ez valahogy úgy hangzott mintha „Benjámin” akarna lenne, és vissza is kérdeztem, hogy az-e. De ő újra „Benzámár”-t mondott, az utolsó szótagot erősen megnyomva. Elmondta, hogy a másik nevet (utónév) nem számít, és csak akkor használták, ha valamilyen fontos ember voltál. Megkérdeztem tőle, hogyan szólíthatom, és megengedte, hogy a „játszónevén” (becenév?) „Suddi”-nak szólítsam. Kiejtve ez Szaudi-nak, vagy Szuddi-nak hangzott, a második szótagot megnyomva. Én a Suddi-t fogom használni ebben a könyvben, sokkal könnyebb, mint Benzámár.

Számos alkalommal találtam úgy, hogy ezekben az ősi kultúrákban az emberek nem ismerték az életkorukat, vagy a miénktől eltérő terminológiájuk volt erre. De ő azt mondta, „Harminc évem van”. Nem volt házas.


S: Nem. Ez nem az életem része. Vannak, akik nem vágynak másra, mint egy családra. Ésvannak olyanok, akik sok más dolgot akarnak elérni az életükben, mint hogy feleségük és esetleg gyerekeik legyenek, akik esetleg bánatot okoznának nekik. Ezért csak felesleges kegyetlenség volna arra kérni őket, hogy megosszák magukat. 



D: Ez az oka annak, hogy nem akarsz megházasodni?


S: Nem mondtam, hogy nincs vágyam erre. Csak annyit szögeztem le, hogy valószínűleg nem fogok.



Azt mondta, hogy általában a hegyekben élt. Volt egy közössége, ami körülbelül két napi gyalogútra volt innen. Amikor rákérdeztem a közösség nevére, amely egy teljesen érthető kérdés volt, személyisége megváltozott. Katie általában azonnal válaszolt a feltett kérdésekre. De Suddi hirtelen gyanakvást mutatott és durván visszakérdezett, „Miért akarod azt tudni?” Ez szokatlan volt, és nem tudtam, hogyan értsem a reakcióját. Elmagyaráztam, hogy csak kíváncsi vagyok. Hosszú tétovázás után végül azt mondta, hogy a hely neve Qumrán, amit ő úgy ejtett, Kum-a-ran. Akkoriban ez a név semmit sem jelentett számomra, ezért folytattam a kérdéseimet. A foglalkozása után érdeklődtem.

S: A Tóra könyveit és törvényeit tanulom, a héber törvényeket.

Ez szintén semmit sem mondott számomra. Protestánsként nem tudtam, mi az a Tóra, és azt hittem, hogy olyan törvényekre gondol, mint amiket a bíróságokban alkalmaznak. Nagyon sok okításban részesültem az azt követő pár hónapban és rájöttem, hogy a Tóra a zsidók vallásos könyve, és a törvény Mózes törvényeire utalt, amelyek szerint a zsidó emberek az életüket alakították. Megkérdeztem, hogy ő valami olyasmi, amit az egyesek „rabbinak” neveznek. Azt gondoltam, hogy egy tanult emberrel találkoztunk, és tudtam, hogy a rabbinak valami köze van a vallásukhoz, esetleg az oktatáshoz is. Mi (a kísérletnél jelenlévők) ritkán kerültünk kapcsolatba zsidó emberekkel, szinte semmi sem tudtunk a zsidó vallásról, és még soha nem volt egyikőnk sem zsinagógában. Azt válaszolta, nem tanár volt, csak egy diák. Így legalább az kiderült számomra, hogy a rabbi az tanító.

Amikor Katie-vel dolgozom, gyakran hülyén érzem magam, mert nem tudom az alapvető dolgokat azokról az időszakról, amelyben tartózkodik. De aztán azt sem tudtam, hová onnan hová fog menni, így nem tudtam minden lehetőségre felkészülni. Tehát arra kell támaszkodnom, amit korlátozott ismereteim megengednek, vagy kitapogatnom az utat a kérdéseimmel. Azt hiszem, azok az emberek, akik azt mondják, ráutaló kérdéseket kell feltennem ahhoz, hogy ezek az életek feljöjjenek, láthatják, hogy ez nem igaz. Nem tudhatom soha előre, mi fog történni legközelebb és gyakran érzem úgy, hogy csak egy utazáson vagyok. 

D: Mit fogsz csinálni, amikor a tanulmányaidat befejezed?


S: Más helyekre megyek, az emberek közé, és megosztom velük azt, amit tanultam.



D: Nagyon sokáig kell tanulni ahhoz, hogy valaki tanárrá váljon?


S: Néhányaknak ezzel telik az egész élete. Másoknak útja korán kezdődik. Nem tudok visszaemlékezni olyan időre, amikor nem tanultam.



D: A rabbik tanítanak?


S: Rabbikról beszélsz. De azt hiszem, olyan rabbikra gondolsz, amilyenek a faluban vannak? Megvan a mestereim, aki tanítson. De engem nem tanítottak a faluban lévő rabbik.



D: Kik a mestereid?

A kérdésem arra vonatkozott, hogy milyen vallást vagy miféle iskolázást kap azoktól akikkel kapcsolatban állt. De ő úgy értette, hogy a nevüket akarom tudni.


S: Bendávid, aki a matematika tanára. Van még Mechalava, aki a misztériumok tanítója. Ott van a Tóra tanárom, aki Zahmar, ő az apám.



Elmosolyodott (Katie arcán keresztül) apja nevének említésére és ebből arra következtettem, hogy szeretetet érez iránta.


S: És az etika tanárom (itt egy hosszú szót mondott, amit nem tudtam megérteni az átíráskor). Ő (nő) tanít meg mindent a ránk-hagyományozott dolgokról, az igazság törvényeit, és azokat a dolgokat, amik védve vannak. Van még Judith Beseciher (Fonetikus, nehezen érthetően.) Ő arról tanít, hogyan olvassunk jóslatokat a csillagokból és útjuk ismeretéről. Azt mondják, amikor beszél, mindenki hallgat. Nagyon sok éve van. Talán hetven, talán még idősebb is. Nem tudom biztosan. Nagy ismeretekkel bír más területeken is, ez csak egyike azoknak.

D: A legtöbb fiúnak kell ilyen tanulmányokat végeznie életük során valamikor?

S: Minden héber fiatalembernek eljön az a pont az életében, amikor tanulmányoznia kell a törvényt és a Tórát, de általában ez a bar-micvo alkalmával történik, de ha mester vagy tanár akarsz lenni, hogy az utat kövessed, mindig nyitva kell hagynod magadat a még több tanulásra.



D: Máshonnan is kapsz tanításokat?


S: Arra gondolsz, a tudás távoli helyről származik e? Ez így van. De a tanárok itt élnek velünk. Amikor apám fiatal volt, sok helyre elutazott, amelyeket ismerünk és megvizsgált sok mindent, melyekről az ismeretet megpróbálja átadni nekem.



D: Ez a szokás, hogy más országokba mennek másoktól tanulni?


S: Legalábbis nálunk ez így van, igen. Kötelező továbbadnunk a tudást. Mert nagy bűn az, ha nem osztozunk a szomjazóval.



Suddi mindez idáig még soha nem utazott másik országokba a tudás utáni vággyal, de azt remélte, elég szerencsés lesz ahhoz, hogy ezt megtehesse.

D: Hogyan születik döntés ilyesmiről?


S: Egy jel lesz nekünk adva, hogy itt az idő és hogy eljött, és nekünk költöznünk kell. Apám azt mondta, hogy ez ki lesz hirdetve a mennyben és mi tudni fogjuk. 



Nem értettem, hogy mire gondol, ezért megkérdeztem, ki az aki eljön. Nagyon meggyőződésesen válaszolta, „A Messiás. Az idő kevesek által ismert.” Nem voltam biztos, hogyan kellene értelmeznem ezt a kijelentést.

D: Nem azt mondják, hogy a Messiás már eljött?

Nem tudtam, hogy milyen korban vagyunk, és tudtam, hogy a zsidók soha nem ismerték el, hogy a Messiás valaha is eljött. Még ma is keresik őt. Azt gondoltam, Suddi valószínűleg egy zsidó fiatalember, aki valamikor Krisztus születése után él. Mindig ott volt a lehetősége annak, hogy valamilyen információ szerezhetünk a Jézus nevű emberről. Tanult ember biztosan ismerné a kor történeteit, amelyben élt.


S: Nem, nem jött el, mert a menny nem tudatta még velünk. Azt mondják, hogy az ég négy szögletéből egy-egy csillag indul majd útjára és mikor találkoznak, az lesz az ő születésének ideje. 

D: De én úgy hallottam, azt mondják, hogy ő már eljött. Nem hallottad azokat a történeteket?

S: Nem, nem jött el. Amióta zsidók vannak, mindig is voltak hamis prófétákról, és hamis messiásokról szóló pletykák. De ő nincsen itt. 

D: Hallott valaha a néped egy Jézus nevű emberről? Vannak emberek, akik azt mondják, ő volt a messiás, aki eljött. Azt mondják Názáretben és Betlehemben élt.

S: Még ezt a nevet sem hallottam soha, ismeretlen számomra. Nincs olyan názáreti személy, akit így hívnának, különben ismerném őt.



Ezúttal, amikor megemlítette Názáretet, ráébredtem, hogy talán valahol a Szentföldön vagy annak közelében járhatunk. Megkérdeztem, közel van-e Betlehem és azt mondta, igen.

D: Júdeáról is hallottam. Az itt van a közelben?

S: (türelmetlenül) Ott vagyunk!

Katie mindig tudta, hol volt, annak ellenére, hogy én gyakran össze voltam zavarodva. Most, hogy már teljesen biztos lehettem a földrajzi helyben, a kor meghatározására kellett törekednem.

D: Hogy hívják az ország uralkodóját?

S: Heródes király.

Tisztában voltam vele, hogy a Biblia szerint több Heródes király létezett. Az egyik Jézus születésének idején uralkodott, a másik pedig a halála idején. Sokkal több lehet ebben annál, mint amiről én tudok.

D: Azt hallottam, hogy több Heródes király is volt. Igaz ez? 


S: (Zavartnak tűnik.) Ez... az első Heródes. Itt nem volt másik. Apja Antipásnak és Fülöpnek, de ő Heródes



Megborzongtam az izgalomtól. Talán Jézus még meg sem született.

D: Mit gondolsz Heródes királyról?


S: Túlságosan a rómaiak befolyása alatt áll. Ez nem jó. (sóhajt) Vérszomjas kéjenc. 



Érzelmei megleptek.

D: Ó? Sok történetet hallottam, jót is és rosszat is.


S: Ó, nem! Semmit sem tudhatsz Heródesről, ha ilyen kérdéseket teszel fel. Én soha semmit jót nem hallottam Heródesről.



D: Heródes Jeruzsálemben él?


S: Időnként. Sok lakóhelye van mindenütt. Néha utazásokat kell tennie más területeken.



D: Láttad már valaha?

S: Nem! Nem akarom látni.

Nyilvánvaló volt, hogy nem kedvelte Heródest; beszélni sem szeretett róla. Még mindig azon töprengtem, vajon milyen időben vagyunk. Bajos volna egy évszámot kérdezni, mivel mi Krisztus születésétől számoljuk az időt. Ezek az emberek bizonyosan más módon követték az évek múlását, ha akkor még meg sem született.


S: A tizenkét törzs mindegyikéhez tartozik egy hónap. Ez az év... (úgy tűnt, nehezen találja a szavakat). Az évek a király uralkodásának éveivel vannak számozva. Nem vagyok benne biztos. Azt hiszem ez uralkodásának... huszadik éve.



Valami okból, amit maga Harriet sem tudott megmagyarázni megszállottja volt annak, hogy minél többet megtudjon az esszénusok néven ismert csoportról. Többször is azt mondta, „örülnék, ha igyekeznél és minél előbb eljutnánk az ő idejükébe.” Később említette, valahogy tudta, hogy ott valami fontos vár majd ránk. Amikor ezt mondta, azt válaszoltam, „De még azt sem tudom, mikor éltek”. Azt mondta, úgy tudja, hogy Krisztus idejében.

Amire azt felelném, „Nos, pont arra felé haladunk”, és folytatnám módszeremet, ötven, száz éves ugrásokkal haladnék visszafelé az időben, az ő nagy csalódására. Minden különálló élet során meglepetésekkel találkoztunk és történelmi ismeretekkel gyarapodtunk, így semmi okom nem volt felgyorsítani az eljárást, amely eddig hatékonynak bizonyult. Most, hogy egyértelmű volt, hogy a megfelelő időben voltunk, Harriet megragadta a lehetőséget és megkérdezte, „Hallottál valaha az Esszénusok néven emlegetett csoportról?”

Suddi válasza meglepett minket, „Igen. Miért kérdezed ezt?” Harriet boldogan válaszolta, „Csak azon gondolkodtam, vajon tudsz-e róluk valamit. Hogy a te tanításaidat követik vajon?” Suddi azt felelte, „Ők a tanítóim.”

Ezen meglepődtünk, mert ígéretet adott egy emlékezetes áttörésre, ahol megtudhatunk valamit erről az alig ismert, titokba burkolódzó csoportról. „Ó”, őket kerestük.”, jegyezte meg Harriet.


S: Nem vágynak arra, hogy megtalálják őket. Hacsak nem ők akarják, nem fogsz megtalálni minket.



Megjegyzésével arra is utalt, hogy közéjük tartozik. azon tűnődtem, vajon ez a titkolózás gondot okoz-e majd abban, hogy válaszokat kapjunk a kérdéseinkre.


D: Úgy hallottam, hogy az esszénusok egy titkos szervezet. Ez igaz?

S: A hatalmon lévők nagyon félnek tőlük, mert mi tanulmányoztuk azokat a rejtélyeket, amelyekre mások csak utaltak. És attól tartanak, hogy ha túl sok hatalomhoz és tudáshoz jutunk, akkor az ő helyük elveszik.



D: Miben különböznek a szokásos zsidó közösségtől?


S: Szigorúbban betartják a törvényeket. Jobban ragaszkodnak hozzá; egy átlag zsidónál ez annyit tesz: a szombat végén elhagyja a zsinagógát és nem emlékszik rá a következő szombat kezdetéig. Számunkra a törvény és a Tóra jelent mindent. Nekünk nem szabad elfelejtenünk, hogy mi ezért élünk. Sok időt töltünk a meglévő próféciák értelmezésével. Tudva azt, hogy ez az az időpont, amikor be fognak következni. És kötelességünk másokat felkészíteni erre, és mutatni az utat.



Azon is meg voltunk lepődve, amikor azt mondta, hogy női tagjai is voltak a szektának. Tanárok és diákok egyaránt. Ez meglepő volt, mert abban az időben az átlagos zsidó nők és férfiak között nem volt egyenlőség a közösségen belül. Suddi megerősítette ezt, „A legtöbb zsinagógába a nőket be sem engedik az épületbe. A női terasz van fenntartva nekik.” Azon töprengtem, vajon az esszénusoknál miért adatik meg ez a tiszteletet a nőknek. 


S: Meg van írva, hogy az egyik a másik nélkül nem teljes. Tehát minden tudást meg kell osztani, így az soha nem veszhet el. Ismertem olyan nőket, akiknek több esze volt, mint az átlagos rabbinak.



Ez a kijelentése örömmel töltött el és felvillanyozott bennünket. De gyanakvóvá vált ismét, amikor arra voltam kíváncsi, mekkora volt a közösség. Óvatosan visszakérdezett, „Miért kívánod ezt tudni?” Ki kellett gondolnom egy olyan választ, amit nem tart majd fenyegetőnek. „Csupán a közösség életkörülményei miatt vagyok kíváncsi annak méretére. Arra gondoltam, ha túl nagy volna, nehéz lenne a lakhatás és az élelmiszerellátás.” Suddi megnyugodott és azt mondta, hogy számukat senki sem ismeri pontosan.


D: Van valami különbség az esszénus és a környék zsidó tanítói között?

S: Igen, bolondnak neveznek minket, mert úgy gondoljuk, az idő elérkezett. Ők feladták már a Messiás eljövetelének reményét. (Nagyon összeráncolta a szemöldökét és nyugtalannak tűnt.) Kíváncsi vagyok, miért szeretnéd megtudni mindezt? Nem kívánok több kérdésre válaszolni. Sokan akarnak tudni közösségünkről és szívesen látnák azt romokban.



Nem voltam tudatában annak, hogy ebben az időben az esszénusoknak ellenségeik is voltak.


D: Azt mondtad, hogy az unokatestvéreidhez mész. Ha a társaidnak ellenségei vannak, nem félsz-e attól, hogy valaki felfedi kilétedet, amíg kint vagy?

S: Nem tudják, ki vagyok. Csak egy utazót látnak bennem. A bőrünk nem kék. (Nevetünk.) Talán mi meg tudjuk mondani egymásról bizonyos ismérvek alapján, de mások, nem mondják meg rólunk.



Mivel hallottam már arról, hogy az esszénusok egy visszavonultan élő, titkos vallási rend volt, akik egy kolostor szerzeteseihez hasonlóan éltek, megkérdeztem, van e vallásuknak valamilyen elnevezése.


S: Nincs neve, esszénusként ismernek minket. De ez, amint azt apám beszéli, a gondolkodás iskolája, nem vallás. (Nehézségei voltak ezzel a kifejezéssel.) Hiszünk Istenben, az Atyában.



D: Van neve az Istennek a te nyelveden?


S: Jahve. Ez... azt jelenti, a „név nélkül való”, mert Isten a névtelen egy. Nem illeti olyan név, amit az ember ismerne. Tudnak róla más néven is, ez az Elohim és Elori. Ami alapvetően ugyanaz. Ezek Istenről beszélnek. Sok név van, amivel hívhatod őt és Ő tudni fogja, hogy hozzá beszélsz. Ez csak néhány volt közülük. Amikor vele beszélek, nem hívom őt Jahvénak. Abba néven szólítom meg, amely Atyát jelent.



Behatoltunk Krisztus korába és találkoztunk az esszénusok egyikével, akik a történelem által ismert egyik legtitokzatosabb csoport voltak. Amikor rájöttem miféle felfedezésekre akadhatunk itt, úgy döntöttem, hogy ebben az életben maradunk, hogy többet tudhassunk meg róla. Ki tudja? Lehet, felfedezünk valamit Krisztusról. És többet megtudunk talán ennek az ismeretlen csoportnak az életéről is. Természetesen, Suddi a gyanakvás jeleit mutatta és bizonyos kérdésekre vonakodott választ adni, de úgy éreztem, mindezt kezelni tudom majd. Az áhított válaszok érdekében számos módon meg lehet közelíteni a témát. Ennek ellenére soha nem számítottam arra, hogy mi vár ránk a következő három hónapban. A hihetetlen mennyiségű tudás és információ áradata olyan érzést keltett, mintha forgószélen lovagolnánk. Olyan gyorsan és dühöngve jött, hogy időnként elakadt a lélegzetünk. Nem számítottunk arra, hogy mi várható és jóval többet kaptunk, mint amit elképzeltünk.

Az ezt követő fejezetekben tartalmuk szerint próbáltam összegyűjteni az információkat. Nem ilyen módon jutottunk hozzájuk. Inkább olyan volt, mint egy hihetetlenül bonyolult puzzle összerakása, melynek darabkái egy-egy ülésünkből származott. De azt gondolom, hogy a bemutatásnak ez a módja megkönnyíti az olvasást.

Ennek a könyvnek kettős célja van. Az egyik, ennek a homályba burkolódzó esszénusok néven ismert csoportnak a szokásairól és életkörülményeiről felhalmozott ismeret átadása. A másik pedig e csoportnak a szemszögéből bemutatni Krisztus életét, mivel kapcsolatban álltak. Továbbá, hogy milyennek tűnt Jézus egy szerető tanítója szemében.

4. FEJEZET


Kik voltak az Esszénusok?

––––––––

Mielőtt belekezdtem volna ezekbe az ülésekbe, valaki megkérdezi tőlem, mit tudok Qumránról és az esszénusokról, azt mondtam volna, hogy szinte semmit. Abban sem voltam biztos, hogyan kell kiejteni a nevüket. Az esszénusok egy titokzatos csoport voltak, akik homályba burkolóztak. Azt gondoltam, ahogy mások is, hogy vallásos szerzetesekhez hasonlóan kolostorszerű körülmények között éltek. Ezt hallottam róluk.

Szóbeszéd, vagy legenda volt arról, hogy Jézus tanult közöttük, de legalábbis meglátogatta őket. De ez az ötlet pont úgy hangzott, mint a többi róla szóló legenda. Arról szóló történetek, hogy a világ egyéb részein is látogatást tett azokban az években, amiről semmit sem tudunk. Amikor a metafizika iránt érdeklődő csoportokkal beszéltem ugyanezt a reakciót tapasztaltam. A nevek valamennyire ismertek, ám kevesen tudnak információval szolgáltatni róluk. Azt sem tudhattam volna megmondani, hogy Qumrán hol található. Harriet elismerte, hogy ő sem tudott többet nálam erről a csoportról.

